Scarpa studerede i [[Padua]] og i [[Bologna]]; han var 1772—1784 [[professor]] i anatomi og [[kirurgi]] i [[Modena]], hvor han samtidig var [[overlæge]] ved [[militærhospital]]et, men gjorde tillige rejser til [[Frankrig]], hvor han så [[Jean Baseilhac|Frère Côme]] operere, og til [[England]], hvor han besøgte [[William Hunter]]. De gode forhold, Scarpa havde arbejdet under i Modena, hvor der var blevet bygget et nyt anatomisk institut til ham, fortsattes senere i [[Pavia]]. [[Giovanni Alessandro Brambilla]], der var [[livkirurg]] hos kejser [[Josef 2. af Østrig|Josef II af Østrig]], havde nemlig i Paris lært Scarpa at kende, og foreslog nu kejseren, at Scarpa skulle overtage stillingen som anatomisk professor i Pavia. Dette skete 1783, og atter blev der bygget nye bygninger til ham.
Historie Videnskab Organisationer Videnskabelige_og_historiske_institutioner